OzLabs/hebrew-wiki-articles huggingface dataset:
קוגניציה

קוגניציה או הַכָּרָה (באנגלית: Cognition) מתארת את תופעת הידיעה האנושית.
קוגניציה מתייחסת לידע או מידע המצוי במוחו של אדם. היא כוללת גם את תהליכי רכישת ידע, עיבודו ויישומו.

הקוגניציה היא מושג קרוב למושג תודעה וקיימת חפיפה מסוימת ביניהן. עם זאת, אלה אינם מושגים זהים. בעוד שהתודעה מתייחסת לאיכות או למצב המודעות הסובייקטיבית של האדם, הקוגניציה מתייחסת למידע ולתהליכים של עיבוד מידע.

המונח קוגנציה מתאר גם תופעות מקבילות לידיעה האנושית בקרב בעלי חיים מפותחים.
יש המייחסים את המונח קוגניציה גם עבור מערכות עיבוד מידע מפותחות ובינה מלאכותית, אם כי קיימת מחלוקת בשאלה האם ניתן להגדיר אותן כבעלות קוגניציה<ref></ref>.

תורת ההכרה היא ענף של הפילוסופיה המתרכז במהות וגבולות הידיעה.
מכלול המדעים ותחומי המחקר המדעי העוסקים בתהליכים ובתופעות של ההכרה מכונה מדעים קוגניטיביים.

==מקור המונח==
מקור המילה קוגניציה הוא במילה הלטינית קוגנוסְצרה (cognoscere) (באיטלקית: conoscere,
קונושרה) שמשמעותה לדעת, להכיר.
המופעים המוקדמים של המילה קוגניטיבי (cognitive) במילון אוקספורד האנגלי מסבירים את המושג כ"התכוננות לפעולה או תהליך של ידיעה". המופע הראשון מ-1586, מראה כי המילה שימשה בהקשר של דיונים על התאוריות האפלטוניות של ידע.

==תופעות קוגניטיביות==
התופעות הנכללות במושג קוגניציה הן, בין השאר: שפה, חשיבה, תפיסה, הבנה, למידה, קשב, זיכרון, יצירתיות, ייצוג ידע, הסקת מסקנות, קבלת החלטות ופתרון בעיות.

תפקודים קוגניטיביים שונים מתבססים על תהליכים מוחיים שונים. כלומר, הקוגניציה מתבססת על הפעילות של מערכת העצבים.

==אסטרטגיות קוגניטיביות==

אסטרטגיה קוגניטיבית היא כלי או תוכנית פעולה שמשמשת להוצאה לפועל של מטלה או להשגת מטרה. האסטרטגיה היא המענה לשאלה "איך לבצע את המטלה?" ויכולה להיות קשורה לאדם, למטלה או לסביבה. אסטרטגיה יכולה להיות מודעת או מופנמת, חיצונית ופנימית. נעשה באסטרטגיה שימוש בעת ביצוע מטלה חדשה, כאשר נתקלים בקושי או כאשר נעשה שינוי במטלה מוכרת. אסטרטגיה יכולה להיות ממוקדת למטלה ספציפית או כללית ולשמש למטלות שונות. לרוב נעשה שימוש במספר אסטרטגיות בו זמנית.

==ראו גם==
* אמפיריציזם
* מוח (קוגניציה)
* תפקודים ניהוליים

==קישורים חיצוניים==

* [https://www.youtube.com/watch?v=R-sVnmmw6WY&list=PL8dPuuaLjXtOPRKzVLY0jJY-uHOH9KVU6&index=15 Cognition: How Your Mind Can Amaze and Betray You] - הסבר על נפלאות הקוגניציה ומגבלותיה, מתוך Crash Course Psychology 
* 
* 

==הערות שוליים==

*
קטגוריה:מדעים קוגניטיביים
קטגוריה:פילוסופיה של הנפש
סטרטגוס

סטרטגוס (יוונית: στρατηγός, ברבים: στρατηγόί, סטרטגוי) היה מפקד צבא ביוון העתיקה. בתקופת האימפריה הביזנטית המונח תיאר גם מושל צבאי.

==תפקיד הסטרטגוס באתונה בעת העתיקה==
בדמוקרטיה האתונאית הסטרטגים היו נבחרים בבחירות דמוקרטיות לתפקיד מפקדי הצבא בים וביבשה. הייתה זה המשרה רמת הדרג ביותר אליה נתקיימו בחירות (המינוי למשרות גבוהות יותר נעשה בהגרלה). סטרטגוס נבחר לתקופה של שנה, אך משרה זו לא הייתה מוגבלת לא בכמות הפעמים שניתן לכהן בה ולא ברצף הכהונות, כך שעם הזמן השיגו הסטרטגים השפעה רבה בתחומים של מדיניות חוץ, מדיניות כלכלית וענייני האימפריה.

== לשון התנאים ==
התנאים השתמשו בלשון אסטרטיג למפקדי הצבא ולשרים.

על הפסוק: וַיִּקְצֹף מֹשֶׁה עַל פְּקוּדֵי הֶחָיִל שָׂרֵי הָאֲלָפִים וְשָׂרֵי הַמֵּאוֹת הַבָּאִים מִצְּבָא הַמִּלְחָמָה ().

תרגם יונתן בן עוזיאל: וּכְנַס מֹשֶׁה עַל אִסְטְרְטִיגִין דִמְמַנָן עַל חֵילָא רַבָּנֵי אַלְפִין וְרַבָּנֵי מַאֲוָותָא דְאָתוּ מֵחֵיל סִדְרֵי קְרָבָא.

כך תרגם גם את "מַצַּב פְּלִשְׁתִּים" (). 

ובמדרש רבה משמעותו היא שרים: 

משל למלך שהיה לו שני איסטרטיגין אחד שליט ביום ואחד שליט בלילה, והיו שניהם מדיינין זה עם זה, זה אומר ביום אני שולט, וזה אומר ביום אני שולט, קרא המלך לראשון א"ל פלוני יום יהא תחומך, וכן לשני א"ל פלוני לילה יהא תחומך (בראשית פרשה ג). 

וכך ביאר הרד"ק (שמואל א, יג, כג) את כוונת המדרש: "ופירושו שרים". וכך פירש הרשב"ם (בבא בתרא קמג ע"א).

==שימוש מודרני==
בצבא היווני המודרני, סטרטגוס היא הדרגה הגבוהה ביותר. דרגות צבאיות יווניות בכירות אחרות הם נגזרות של מילה זאת: אנטיסטרטגוס ויפוסטרטגוס.

מילה זו היא מקור המילה המודרנית "אסטרטגיה", במובן זה, הסטרטגוס היה קובע האסטרטגיה הצבאית.

ב"המשחק של אנדר", ספרו של אורסון סקוט קארד, ניתן התואר לאחד משלושת המנהיגים של הצי הבינלאומי.

==הערות שוליים==

קטגוריה:יוון העתיקה: היסטוריה צבאית
קטגוריה:משרות פוליטיות
קטגוריה:האימפריה הביזנטית: צבא וביטחון
Definition

Definition הוא אלבומו הרביעי של רועי הראבן והראשון שנמכר בצורה מסחרית.
== הפקה ==
אלבום זה הוא אחד משיאי הקריירה של הראבן כיוון שהוא השתמש באלמנטים אלקטרוניים חדשים. האלבום החל כפרויקט נסיוני וכמעט נגנז, אך בדיעבד נוצר אלבום מוצלח שאף יוצא למספר מדינות באירופה.

האלבום, ששווק עם הסיסמה Definition - Write it down, כולל בתוכו אלמנטים סימפולים רבים של קטעים משירים ישנים. הוא אף מכיל קטעים אלקטרוניים רבים, כמו Christ ו-Lib, שמתאימים לסגנון הדיסקו. רצועות אחרות, כמו "Heart" גובלות בסגנון הפסיכדלי.

לאחר השקת הדיסק אמר הראבן: "האלבום כולו, Definition, עוסק בטבע החומר, וגם בטבע הרוח. תשע הרצועות שבתוכו הן מסע בעולם החומר והרוח הזה. כל רצועה מייצגת פן אחר של החומר ושל הרוח. הרצועה החשובה באלבום היא Heart, שכן היא נושאת בתוכה את הצופן המלא שמאחוריו התגבש האלבום כולו. זה הצופן שבחומר. התעלומה, הרצון לפענח, החסר והשלם".

האלבום יצא בהפקה מושקעת, בצורה של Digipack, הוא קצר יחסית, תשע רצועות בלבד, אך כולל את הסינגל "פליטי החיים", שזכה להשמעות ספורות ברדיו בתוכנית "רוק בישראל" עם יואב קוטנר בגל"צ, וב-88 FM על ידי אהוד מנור.

== רשימת שירים ==
<div style="direction: ltr;">
{|border=0
|-
|
#Christ (4:46)
#Mono Blood (5:50)
#Mohikany (9:56)
#Heart (8:27)
#Lib (5:17)
#Red Dark (12:48)
#Blue (11:12)
#Plt ("או - "פליטי החיים)<span style="color: white;">i</span>(4:28)
#Velvet (6:34)
|}
</div>

== שותפים באלבום ==
* רועי הראבן - שירה, קלידים, מילים ולחן.
* עומר שפירא - בס.
* שחר שריג - גיטרה.
* אדי סלוטניצקי - עיצוב עטיפה.

==קישורים חיצוניים==

קטגוריה:אלבומים בעברית
סולם הטונים השלמים

במוזיקה סולם הטונים השלמים הוא סולם המורכב ממרווחים של טון בין כל צליל. מפני שסולם זה מורכב מטונים שלמים, יש בו רק אקורדים מוגדלים. לסולם זה יש רק 2 "היפוכים": אם הסולם מתחיל מהתו דו, אז צליליו יהיה דו, רה, מי, פה#, סול# ולה#. אם מתחילים לנגן אותו מהתו דו#, אז צליליו יהיו: דו#, רה#, פה, סול, לה, וסי. אם מתחילים את הסולם מהצליל רה, הצלילים יהיו זהים לסולם שמתחיל מהצליל דו. נגינה של הסולם נותנת תחושה אין סופית, ושימוש נפוץ בסולם קיים בסרטים, כדי ליצור אפקט של חלום, או משהו על-מציאותי.

==ראו גם==
*סולם (מוזיקה)
*סולם מינורי
*סולם מז'ורי
*סולם מוקטן

==קישורים חיצוניים==

* 

קטגוריה:סולמות במוזיקה
קלטת שמע

קלטת שמע
קלטת מתוצרת [[TEAC]]
הלוגו של קלטת השמע - היה השראה ללוגו של התקליטור כעבור 20 שנה.
קלטת שֶמע (באנגלית: Compact audio cassette וכן Musicassette ובקיצור MC; בלעז: קָסֶטַה) היא מארז מלבני העשוי פלסטיק שבתוכו סרט מגנטי, המשמשת להקלטה או להשמעת קול באמצעות רשמקול קלטות.
== היסטוריה ==
את קלטת השמע הציגה חברת פיליפס בשנת 1963 כמדיום להקלטה ולהשמעה של מלל ולשימוש כדיקטפון. עקב הנוחות בשימוש וממדיה הקטנים החלו להשתמש בקלטת להקלטה ולהשמעת מוזיקה.

השימוש הנרחב בקלטת זו החל בסביבות שנת 1968 והתרחב עם השנים. דחיפה חזקה בשימוש הייתה בשנות ה-80 של המאה ה-20 לאחר שחברת סוני הציגה ב-1979 את הווקמן לקלטות (Sony Walkman) - מכשיר השמעה קטן כמעט בגודל של קלטת עם אוזניות שאיפשר לשמוע מוזיקה בכל מקום.

קלטת השמע שימשה להקלטה אישית ומסחרית, וכן להפצה מסחרית של מוזיקה, לצד התקליט שקדם לה ולתקליטור שבא אחריה. השימוש בקלטות אלו היה נפוץ מאוד בעבר, למרות חסרונותיהן:
*האיכות הבסיסית של ההקלטה וההאזנה נמוכה בקלטת השמע (ראו שימושים נוספים בהמשך) ומכילה בדרך-כלל רעשים לבנים.
* איכות השמע עלולה להיפגם בקלות בעקבות אחסון לא נכון והשמעות חוזרות ונשנות של הקלטת.
* הסרט המגנטי רגיש לשחיקה ונוטה להיקרע, בהוציאו כך את הקלטת מכלל שימוש. (בשימוש ביתי היו מי שנהגו להדביק את הסרט הקרוע באמצעות לק ציפורניים ולהחזיר כך את הקלטת לשימוש, תוך ויתור על קטע מההקלטה).

מסוף שנות ה-80 של המאה ה-20 חלה ירידה בשימוש בהן. צריבת התקליטורים הפכה נפוצה, והיו לתקליטורים יתרונות רבים: הצליל איכותי הרבה יותר ואינו מתדרדר עם השימוש, התקליטורים אמינים יותר ומאפשרים דילוג לשירים בקלות ובזריזות.

לאחר שהמכירות הגיעו לשפל בעשור הראשון של המאה ה-21, חווה הענף התעוררות נוסטלגית, המקבילה לזו שמתרחשת בענף תקליטי הוויניל. יצרנית הקלטות הגדולה בארצות הברית דיווחה כי שנת 2014 הייתה השנה הטובה ביותר לחברה מאז הוקמה ב-1969.

== שימושים נוספים ==
קלטת שמע לנתונים (data)
===שמירת נתוני מחשב===
* שימוש נוסף לקלטת נעשה במחשבים הביתיים הראשונים בשנות ה-70 כאשר השתמשו בקלטות שמע לשם אגירת נתוני מחשב או תוכנות זאת כתחליף זול וזמין לתקליטון. הנתונים נרשמו כצלילים אנלוגיים ברשמקולים רגילים על גבי הקלטת, והושמעו למחשב כצלילים כמו צלילי הפקס.
* הקלטת מלל בדיקטפון ובמזכירה אלקטרונית.

==סוגי קלטות==
* קלטת בממדי אורך סטנדרטיים עם סרט המאפשר הקלטה למשך:
** ארבעים וחמש דקות
** שישים דקות
** תשעים דקות
** מאה עשרים דקות (סרט דק שנקרע בנקל)
* קלטות נורמל (הקלטות הפחות איכותיות, אך הנפוצות יותר בגלל מחירן הזול יחסית)
* קלטות כרום (איכותיות יותר מקלטות נורמל. פחות רעשים לבנים, לוכדות יותר פרטים במיוחד בתדרים הגבוהים)
* קלטות מטאל (הקלטות האיכותיות ביותר, אך דורשות גם ציוד ההקלטה איכותי מאוד כדי להפיק מהן את המיטב, ובתנאים כאלה הן אף יכולות להתקרב לאיכות שמע של תקליטור)
* קלטות קטנות לטייפ מנהלים
* קלטות שקצות סרט ההקלטה שלהן מחוברים (שימשו למזכירות אלקטרוניות).

==ראו גם==
* קלטת וידאו

==קישורים חיצוניים==

* 
* 
* 

==הערות שוליים==

קטגוריה:אלקטרוניקה בידורית
קטגוריה:מוזיקה מוקלטת
קטגוריה:התקני אחסון נתונים
קטגוריה:טכנולוגיות מיושנות
המפלצת מלוך נס

המפלצת מלוך נס (שם מדעי: Rhombopteryx nessiteras), הידועה גם בשם "נסי" (Nessie) היא מפלצת אגדתית שחיה, כביכול, בלוך נס שבסקוטלנד.
ציור של המפלצת
פסל המפלצת מלוך נס
המפלצת מלוך נס, פסל רחוב ברמת השרון.
לוך נס

== היסטוריה של תצפיות ==
אזכורים למפלצת השוכנת בלוך נס מופיעים בסיפורים מלפני כ-1,500 שנה. ההתייחסות הראשונה הידועה לדמות המפלצת שבלוך נס היא בספר המתאר את סיפור חייו של הקדוש הנוצרי קולומבה, בו מסופר איך בשנת 565 לכאורה הציל את חייו של פיקט (סקוטי קדום) מידי מפלצת על האגם נס. הסיפור נחשב לאגדה עממית, לצד סיפור אחר בו קולומבה מחסל דוב בר באמצעות קולו בלבד.

הדיווח המודרני הראשון על "מפלצת" התרחש ב-2 במאי 1933. העיתון אינוורנס קוורייר פרסם סיפור על זוג מקומי שראה, לדבריו, "חיה ענקית מתגלגלת וטובלת באגם". הדיווח הפך לסנסציה עיתונאית והעיתונים הלונדוניים שלחו כתבים רבים לאגם בניסיון להשיג תמונה של ה"מפלצת" (כינוי שהעניק לחיה עורכו של הקורייר). קרקס אחד הגדיל לעשות והציע פרס בסך עשרים אלף פאונד למי שילכוד את המפלצת. ב-21 באפריל 1934 פורסם הצילום הראשון של המפלצת בעיתון דיילי מייל. הצילום הפך למפורסם מאוד ובמשך 60 שנה הוצג כהוכחה לקיומה של המפלצת באגם. בשנת 1994, הציגה תוכנית של ערוץ דיסקברי הוכחה שהצילום מזויף. לאחר מכן, התוודה כריס ספרלינג לפני מותו שאכן בנה את הדגם מצוללת צעצוע ומכר אותה לעיתון בעזרת החתן שלו שעבד בדיילי מיל.

לוך נס הוא אטרקציה תיירותית ורבים מגיעים לאזור בניסיון לצפות במפלצת. חוקרים רבים בדקו ברצינות את רעיון הימצאותה של מפלצת באגם באמצעות מחקרים גאולוגיים, סונאר וצלילה, ולא הצליחו להוכיח או להפריך שהיא קיימת או לספק ראיות משכנעות לכך. מחקר אחד העריך שעל פי גודל גופה המשוער של המפלצת וכמות הדגה המצויה באגם, המפלצת לא יכולה להתקיים בשל מחסור במזון. יש שאומרים שככל הנראה המפלצת היא פלסיוזאורוס ששרד עד היום. אישוש לטענה זו הגיע ב-2022, במחקר שנערך על מאובנים שנמצאו בערוצי מים בני 100 מיליון שנה, וממסקנותיו עולה כי ישנה אפשרות מבחינה מדעית שבמים מתוקים כמו של אגם לוך נס יכלו לחיות פלסיוזאורוסים, יצורים שנכחדו (לפי החוקרים המאובנים גם מצביעים על כך שהם אכן נכחדו) והולמים את מראה המפלצת. מחקר זה מערער את הטענה לפיה לא היו יכולים יצורים אלו לשרוד מחוץ למים מלוחים, אילו שרדו את ההכחדה העולמית.<ref></ref>

בשנת 1968 פרסם זואולוג בריטי בשם פרדי הולידיי השערה לפיה המפלצת מלוך נס קשורה באופן ביולוגי לטולימונסטרום.

ב-2007 הציעה סוכנות הימורים בריטית פרס בסך מיליון ליש"ט (כ-1.3 מיליון דולר) למי שיצלם את המפלצת מלוך נס.

ב-2019 נלקחו דגימות DNA מתוך האגם ועל פיהם שיערו חוקרים שהמפלצת היא בעצם צלופח ענק.

==ראו גם==
* יטי
* אוגופוגו
* ביג פוט
* סוס המים

==קישורים חיצוניים==

* [http://family.lametayel.co.il/המפלצת+מלוך+נס המפלצת מלוך נס], באתר למטייל
* 
* 

==הערות שוליים==

קטגוריה:יצורים מיתולוגיים
קטגוריה:זוחלים מיתולוגיים
קטגוריה:סקוטלנד
קטגוריה:תעלומות היסטוריות
קטגוריה:מסתורין
קטגוריה:אגדות אורבניות
קטגוריה:קריפטוזואולוגיה
אלכסי לייהו

אלכסי לייהו ב-2007
אלכסי " Wildchild" לייהו (בפינית: Alexi Laiho; 8 באפריל 1979 – דצמבר 2020) היה סולן וגיטריסט בלהקות צ'ילדרן אוף בודום וקילהולוט. נוסף על כך, היה הגיטריסט הראשי בלהקת סינרג'י.

==ביוגרפיה==
לייהו נולד בשם מארקו וולה אלקסי לייהו באספו שבפינלנד. בגיל 7 הוא החל לנגן בכינור ובגיל 11 החל לקחת שיעורי גיטרה בקונסרבטוריון הפיני של פופ וג'אז. בנוסף, הוא למד שם לנגן בפסנתר.
הוא הושפע ממוזיקת ההבי מטאל ששמעה אחותו. לייהו היה חבר בלהקת "T.O.L.K", וב-1993 הקים את להקת המטאל נאו-קלאסי, " IneartheD". מאוחר יותר שינתה הלהקה את שמה ל"צ'ילדרן אוף בודום. באותה שנה, עברו חברי הלהקה לגור בהלסינקי.

בגיל 16, עזב לייהו את בית הספר, כדי להשקיע במוזיקה יחד עם צ'ילדרן אוף בודום.
ב-1997, הוא הצטרף ללהקת "Thy Serpent", אך עזב אותה לאחר תקופה קצרה.
במהלך קונצרט של צ'ילדרן אוף בודום ברוסיה עם להקת " Impaled Nazarene", הזמינו חברי הלהקה השנייה את לייהו להיות הגיטריסט הראשי שלהם. הוא הצטרף ללהקה, והיה חבר בה עד 2001, אך מעולם לא הביע עניין בלהקה.

ב-1999, הזמינה קימברלי גווס את לייהו להצטרף ללהקתה, סינרג'י, בתור גיטריסט ראשי. ב-2001, הצטרף גיטריסט נוסף ללהקה בשם רופה, דבר שיצר מתח בין הגיטריסטים, ותחרויות של מי יבצע סולואים בשירים.

בפברואר 2002, נישא לייהו לסולנית הלהקה, קימברלי גווס, והתגרש ממנה ב-2004, אך הם נשארו חברים טובים.

ב-2004, הקים לייהו פרויקט צד בשם Kylähullut, אשר הוקם עם חברו ללהקה טומי לילמן ווסה ג'וקינן מלהקת Klamydia.

התחביב העיקרי של לייהו היה מכוניות. אביו לימד אותו לנהוג כשהיה בן 10.

הכינוי שלו Wildchild (בתרגום לעברית:ילד פרא) בא מאחד השירים המפורסמים של W.A.S.P.

==דיסקוגרפיה==

;צ'ילדרן אוף בודום
Albums, Demos, and EPs;
* Implosion of Heaven - Demo (1994)
* Ubiquitous Absence of Remission - Demo (1995)
* Shining - Demo (1996)
* Something Wild (1997)
* Hatebreeder (1999)
* Tokyo Warhearts (Live CD, 1999)
* Follow the Reaper (2001)
* Hate Crew Deathroll (2003)
* Trashed, Lost & Strungout (2004)
* Are You Dead Yet? (2005)
* Stockholm Knockout Live - Chaos Ridden Years (Live CD & DVD 2006)
* Blooddrunk (2008)
* 2009) skeletons in the closet) (אלבום קאברים)

;סינגל
* Children of Bodom (1998)
* Downfall (1999)
* Hate Me! (2000)
* You're Better Off Dead! (2002
* Needled 24/7 (2003)
* In Your Face (2005)
* Are You Dead Yet? (2006)
* Thrashed Lost And Strungout (2006)

;סינרג'י
* Beware the Heavens (1999)
* To Hell and Back (2000)
* Suicide By My Side (2002)

;Kylähullut
* Keisarinleikkaus (2004)
* Turpa Täynnä (2005)
* Lisää Persettä Rättipäille EP (2007)

;Impaled Nazarene
* Nihil (2000)

==קישורים חיצוניים==
* 

* 

==הערות שוליים==

קטגוריה:גיטריסטים פינים
קטגוריה:מוזיקאי מטאל
קטגוריה:פינים שנולדו ב-1979
קטגוריה:פינים שנפטרו ב-2020
קרינתיה

קרינתיה (בגרמנית: Kärnten) היא אחת מתשע מדינות אוסטריה הממוקמת בדרום המדינה, וגובלת עם סלובניה ואיטליה. שטח המדינה הוא 9,536 קמ"ר, רובו משתרע על הרי האלפים והוא משופע בכ-200 אגמים שהגדול שבהם הוא אגם ורתר. אוכלוסיית קרינתיה מונה כ-560,000 תושבים נכון לשנת 2009. בירתה היא קלגנפורט והעיר השנייה בחשיבותה היא פילאך (או וילאך). שתי הערים האלו קשורות בקשר כלכלי חזק. 

תושבי המדינה הם דוברי גרמנית בניב ייחודי, מלבד המיעוט הסלובני שמונה כ-14,000 נפש ומרוכז בדרום המדינה. עד שנהרג ב-11 באוקטובר 2008, שימש ירג היידר, כמושל קרינתיה. דמותו של היידר הייתה שנויה במחלוקת בעקבות כמה גילויי דעת קסנופוביים שהיו לו והשתייכותו לימין הקיצוני. 

לאחר תום מלחמת העולם השנייה הוכללה קרינתיה באזור הכיבוש הבריטי.

מקור שמה של קרינתיה בקרנים, עם קלטי שישב באזור החל במאה ה-5 לפנה"ס. דוכסות העבר של קרינתיה הייתה חלק מהאימפריה הרומית הקדושה עד 1806, כשהתפרקה וקרינתיה הפכה למדינת כתר באימפריה האוסטרו-הונגרית. הגבול הנוכחי של אוסטריה עם סלובניה נקבע במשאל עם ב-10 באוקטובר, 1920. 

התעשיות העיקריות בקרינתיה הן תיירות, אלקטרוניקה, הנדסה, ייעור וחקלאות. לתאגידים הרב-לאומיים פיליפס וסימנס AG פעילות רבה במדינה.

==חלוקה מינהלית==
קרינתיה מחולקת לשמונָה מחוזות ושתי ערי-מחוז:

===מחוזות===
* שפיטל אן דר דראוּ
* הרמאגור
* מחוז פילאך
* פלדקירכן
* סנקט פייט אן דר גלאן
* מחוז קלאגנפורט
* פלקרמרקט

===ערי מחוז===
* קלאגנפורט
* פילאך

==קישורים חיצוניים==

* 

* [http://kaernten.tiscover.at מדריך תיירות בקרינתיה] 
* 
* 
* 

==הערות שוליים==

*
קטגוריה:אוסטריה: מדינות
היסטמין

היסטמין (Histamine) הוא תרכובת אורגנית, נגזרת של אימידזול, המעורבת בתגובות מקומיות של מערכת החיסון. פעילות היסטמין גורמת להרחבת כלי דם ולכיווץ שריר חלק (לדוגמה, בריאות). היסטמין משתחרר בעודף כאשר קיימת תגובה אלרגית, כולל אסתמה. פעילות היסטמין מעוכבת על ידי האנטיהיסטמינים הנפוצים בתרופות מדכאות אלרגיה.

== תכונות כימיות ==

השם הכימי של היסטמין הוא 2-4-אימידזוליל-אתילאמין ונוסחתו C<SUB>5</SUB>H<SUB>9</SUB>N<SUB>3</SUB>. היסטמין נוצר בתא על ידי דקרבוקסילציה של חומצת האמינו היסטידין, המתבצעת על ידי האנזים L-היסטידין דקרבוקסילאז. בהרעלות מזון מסוימות מתרחשת המרה של היסטידין להיסטמין.

== פיזיולוגיה ==

שחרור היסטמין קשור לתגובות אלרגיות הגורמות לתגובה דלקתית בגוף ולכיווץ רקמת השריר החלק. היסטמין משוחרר על ידי תאי פיטום בעיקר כאשר הם עוברים תהליך של דגרנולציה בגלל קישור האלרגנים לנוגדני ה-IgE בתא הפיטום. ההיסטמין שולט גם על ייצור חומצת המעי ויכול לשמש כמוליך עצבי במערכת העצבים המרכזית.
כמו כן, להיסטמין תפקיד מרכזי בשינה-
עם ירידתו בדם, תשישות הגוף והעייפות גוברים (תרופות מסוג אנטי-היסטמין עלולות לגרום לישנוניות).

השפעת היסטמין עוברת דרך קולטני היסטמין, אשר מסווגים למספר משפחות:
* H1 - קישור היסטמין לקולטן זה גורם לתופעות ה־vasodilation (התרחבות כלי הדם),bronchoconstriction (כיווץ דרכי הנשימה בריאות כתוצאה מהתהדקות השריר החלק סביבם), הפעלת שריר חלק, הפרדת תאי אנדותל, סרפדת, כאבים וגירוד כתוצאה מעקיצת חרקים.
* H2 - קשור בעיקר לבקרה על ייצור חומצת המעי.
* H3 - גורם להפרשה מופחתת של המוליכים העצביים: היסטמין, אצטילכולין, נוראפינפרין וסרוטונין.
* H4 - מצוי על גבי אאזנופילים ונויטרופילים, גורם לכמוטקסיס (נדידת תאים) לאתר הדלקת ולביטוי מולקולות אדהזיה בכלי הדם באזור (קולטן זה התגלה לאחרונה ועדיין לא נחקר דיו).

== שימוש ברפואה ==

שימוש רפואי שיש להיסטמין הוא בבדיקה בה נותנים למטופל היסטמין ובודקים האם ההיסטמין גורם לבעייתיות בתפקוד הריאות והנשימה.
==קישורים חיצוניים==

* 

קטגוריה:מערכת החיסון
קטגוריה:תרכובות ביוכימיות
קטגוריה:מוליכים עצביים
קטגוריה:מונואמינים
דינר אלג'ירי

דינר אלג'ירי (בערבית: دينار جزائري, סימון לפי תקן ISO 4217: DZD) הוא ההילך החוקי של אלג'יריה. כמטבעות רבים במזרח התיכון, המטבע מכונה דינר על בסיס המטבע דנאריוס מהתקופה הרומית. כל דינר כולל 100 סנטימס.

המטבעות בתפוצה כללית של 5, 10, 20, 50 ו-100 דינר. מטבעות הסנטימס אינם נמצאים עוד בשימוש רחב, כמוהם כמטבעות 1 ו-2 דינר. השטרות בשימוש הם בערכים של 100, 200 ו-1,000 דינר. נכון לינואר 2022, היחס בין הדינר לשקל הוא כ-43 דינר לשקל אחד.
מטבעות של 5, 10, 20 ו-50 דינר (1998)

== שערי חליפין ==

==קישורים חיצוניים==

קטגוריה:אלג'יריה: כלכלה
קטגוריה:מטבעות אפריקה
קטגוריה:מטבעות
אנטוניו מאוצ'י

אנטוניו סאנטי ג'וזפה מאוצ'י (באיטלקית: Antonio Santi Giuseppe Meucci, 13 באפריל 1808 – 18 באוקטובר 1889) היה ממציא איטלקי-אמריקאי, שיש הרואים בו כממציא האבטיפוס הראשון של הטלפון המודרני. בשנת 2002 החליט בית הנבחרים של ארצות הברית כי יש להכיר בהישגיו של מאוצ'י ולהוקיר את עבודתו על המצאת הטלפון.

== ביוגרפיה ==
מאוצ'י נולד בסאן פרדיאנו (Borgo San Frediano), פרוור של פירנצה. הוא למד כימיה והנדסה מכנית באקדמיה של פירנצה לאומנות, ועבד בתיאטראות כטכנאי במה. ב־7 באוגוסט 1834 הוא נשא לאישה את אסתר מוקי (Esterre Mochi), מעצבת תלבושות. בעקבות השתתפות בקונספירציה שעירבה את התנועה לאיחוד איטליה בשנים 1833–1834, נאסר מאוצ'י לשלושה חודשים וסבל ממעקב והטרדה של המשטרה.

בעקבות המאסר היגרו מאוצ'י ואשתו לאמריקה באוקטובר 1835, תחנתם הראשונה הייתה בקובה שם השיג מאוצ'י עבודה בהוואנה. ב־1850, היגר מאוצ'י לארצות הברית והתיישב בסטטן איילנד שבניו יורק, שם גר לשארית חייו.

==המצאת הטלפון==
בסביבות 1854 מאוצ'י המציא מכשיר שאיפשר לו לתקשר בין חדר בקומה השנייה של ביתו לבין מעבדתו במרתף, וזאת על מנת לתקשר עם אשתו הנכה שסבלה משיגרון (ראומטיזם), לפני כן המציא מכשיר שאיפשר לתקשר באמצעות צינור בין חדר הבקרה לבמה בתיאטרון.

נכסיו של מאוצ'י התדלדלו בעת שהותו בארצות הברית, וזאת גם בשל העובדה שסייע לאיטלקים רבים להגר לאמריקה, והוא נאלץ לחיות מתרומות. ב־1860 התכוון מאוצ'י להציג את המצאתו בניו יורק, אולם פיצוץ שאירע בספינה גרם לו לפגיעות קשות והוא נאבק על חייו. בתקופה זו, כאשר מצבה הכלכלי של המשפחה התדרדר עוד, מכרה אשתו את עבודותיו השונות כולל הטלפון לסוחר תמורת 6 דולרים בלבד.

מאוצ'י התאושש וחזר להמצאותיו אולם לא הצליח לגייס את 250 הדולרים שהיו דרושים לשם הגשת פטנט על ה"טלגרף המדבר" שלו (הוא הצליח לגייס סכום זה לרישום 14 פטנטים אחרים בשנים 1859–1883), ולכן הגיש "הצהרת כוונות" מעין פטנט מוקדם שהיה נהוג בארצות הברית עד 1909, הצהרה זאת עלתה לו 20 דולרים בלבד לשנה, ואושרה בשנים 1871–1873. מיד לאחר רישום הבקשה שלח מאוצ'י את המצאתו ל"וסטרן יוניון טלגרף קומפאני", ובמשך שנתיים ניסה מאוצ'י לשכנע את החברה לאפשר לו להציג את "הטלגרף המדבר" על קווי התקשורת שלה, אולם נענה בדחיות חוזרות ונשנות, בשנת 1874 ביקש מאוצ'י את המצאתו בחזרה ונענה שזאת "אבדה".

ב־1876 הגיש אלכסנדר גרהאם בל פטנט על המצאת הטלפון, הפטנט לא הציג שרטוטים מדויקים של המכשיר אלא רק תיאר את הפונקציה אותה ימלא, כששמע על כך מאוצ'י ניסה לפעול במשרד הפטנטים בוושינגטון אולם שם נמסר לו שכל הרישומים אודות הפטנט המוקדם שהגיש אבדו.

במשך יותר ממאה נחשב בל כממציא הטלפון בכל מקום למעט איטליה. ב-16 ביוני 2002 החליט בית הנבחרים של ארצות הברית כי יש להכיר בהישגיו של מאוצ'י ולהוקיר את תרומתו להמצאת הטלפון. בין אם המציא מאוצ'י את הטלפון ובין אם לא, לא היה לו כל חלק מעשי בהפיכת הטלפון למכשיר תקשורת נפוץ כמו לבל.

==קישורים חיצוניים==

* 
* 

== הערות שוליים ==

קטגוריה:ניו יורק: אישים
קטגוריה:ממציאים איטלקים
קטגוריה:טלפוניה
קטגוריה:הוואנה: אישים
קטגוריה:אמריקאים שנולדו ב-1808
קטגוריה:איטלקים שנפטרו ב-1889
קטגוריה:אמריקאים שנפטרו ב-1889
התרבות הכבארית הגאומטרית

התרבות הכַּבַּארִית הגאומטרית היא תרבות ארכאולוגית של ציידים-לקטים שהתקיימה בשלהי תקופת הקרח האחרונה בלבנט, בשלב התיכון של התקופה האפיפלאוליתית, כ-18,000–15,000 שנים לפני זמננו, לפי תיארוך פחמן-14 מכויל. מיד לאחרי תרבות זו הופיעה התרבות הנאטופית, שהיא שלב המעבר לישיבת קבע ולתרבויות התקופה הנאוליתית. עקב כך, לתרבות הכבארית הגאומטרית חשיבות גדולה להבנת תהליך המעבר מחברות הציידים-לקטים הנוודים של התקופה הפלאוליתית לכפרי הקבע החקלאיים של התקופה הנאוליתית.

שורשיה של התרבות הכבארית הגאומטרית בתרבות הכבארית (הנקראת על־שם מערת כבארה). הכבארים המקוריים הוגבלו באזור מחייתם לחוף הים התיכון, אולם סביב 12,500 לפנה"ס התפשטו על אזורים נרחבים מסוריה עד לסיני. הגורם להתרחבות טמון במצב האקלימי ששרר בלבאנט: הקור והיובש שאפיינו את ימי הכבארים הוחלפו בתנאים נוחים למחיה, וכך עודדו התפשטות והשתכללות חברתית המוצגת בתרבות הכבארית הגאומטרית. מספר היישובים עלה והנחלה הכבארית התרחבה, ויש בכך להעיד על גידול באוכלוסייה שנבעה מריבוי המשאבים וזמינותם.

נשמר קשר בין יישובי הדרום, אשר היו קטנים יחסית, ליישובי החוף, כפי שמעידות קונכיות מהים התיכון שנמצאו באתרים דרומיים. אולם המשבר האקלימי הקרוי בפי החוקרים הדריאס הצעיר, אשר התאפיין בהתקררות מהירה ופיחות במשקעים, הניס את הכבארים מהדרום, מפאת חוסר יכולתם להתרגל לניצול המשאבים הדלילים אשר נעשו פחותים יותר ויותר עם החמרת ההתחממות. כמו כן, התחרות לניצול המשאבים בינם לבין המושאבים, יושביה המקוריים של מצרים ועמק הנילוס אשר חדרו לסיני ולנגב והיו יותר מותאמים לניצול המשאבים הדלילים, תרמה להעלמות התרבות הכבארית הגאומטרית מהנגב. בצפון הארץ קמה התרבות הנאטופית, וסמוך לכך נעלמה הכבארית.

ממאפייניה הבולטים של התרבות הכבארית הם "המיקרוליתים הגאומטריים". צורתם הייתה טרפזית ומלבנית והם עוצבו מלהבונים בתהליך סיתות הצור. מנגד, נמצאו עדויות למיקרוליתים משולשיים, ואף טכניקת הנקר המיקרוליתי. ניתן להצביע על מספר שינויים שעברו הכלים לאורך השנים. השינויים עמדו בעיקר על עיבוי רוחב המיקרולית. נמצאו השפעות אזוריות על עיצוב וחדות הכלים. תעשיית החרטים הכבארית הגאומטרית הייתה דלה למדי, וכזאת הייתה גם תעשיית המגלים.

לבני התרבות היו כלי כתישה וקערות למיניהן. אלו העידו על שכלול בשימוש המזון המלוקט וקשירת קשר חזק יותר עם הלקט שהיה בעיקרו דגן הבר. עם זאת, הלקט לא היווה חלק מהותי מתזונת הכבארים. ציד יחמורים, צבאים, חזירי בר, שורי בר ובובאל היה נפוץ בקרב הכבארים הגאומטריים.

גודל האתרים הכבאריים לא עולה על 400 מטרים רבועים. ביישובים חיו לכל היותר קבוצות מצומצמות של שלוש משפחות. בני התרבות חיו הן במערות והן באתרים מאורגנים. הם נדדו ממחנה אחד לשני בהתאם למזג האוויר. המחנות ההררים שמשו בקיץ והנמוכים בחורף. נמצאו מספר בקתות מדופנות ששמשו למגורים, וכן קירות ובמה באזור חיפה. נמצאו מספר עדויות לקבורה, אולם לא מדובר במנהג נפוץ ומקובל. צדפות הדנטליום שמשו לעיתים לעיטור המתים ולעיתים לסחר.

==לקריאה נוספת==
* אנה בלפר-כהן, תולדות האדם הקדמון. סדרת האוניברסיטה המשודרת, 1992, עמ' 109–112.
* עופר בר-יוסף ויוסף גרפינקל, הפרהיסטוריה של ארץ ישראל: תרבות האדם לפני המצאת הכתב. ירושלים, הוצאת אריאל, 2008, פרק 5.

== קישורים חיצוניים ==
* [http://antiquity.ac.uk/ProjGall/Maher/maher.html על החפירות באתר ואדי זיקלב].

== הערות שוליים ==

כבארית גאומטרית
קטגוריה:התקופה האפיפלאוליתית
Brothers in Arms

Brothers In Arms הוא אלבומה החמישי של להקת דייר סטרייטס. הוא יצא לאור ב־13 במאי 1985 על ידי ברחבי העולם ו־ בארצות הברית והיה לאלבומה המצליח ביותר של הלהקה, והביא לה הכרה והצלחה עולמית. הוא האלבום הראשון שיצא בפורמט תקליטור בהפצה מסיבית (זאת למרות שיצא בנוסף גם על גבי קלטת וגם על גבי תקליט). הוא נמכר בלמעלה מ־30 מיליון עותקים, והיה האלבום הנמכר ביותר באנגליה בשנות ה-80.

השירים הידועים ביותר מתוך האלבום הם "Money for Nothing" (שהיה גם הקליפ הראשון ששודר בתחנת MTV אירופה), "Walk of Life", והשיר שמסיים את האלבום, "Brothers in Arms".

על עטיפת האלבום מופיעה גיטרת רזונטור מעופפת בשמיים. גיטרה זו מאפיינת את סגנונות הבלוז והקאנטרי.

בשנת 2020 דירג מגזין "רולינג סטון" את האלבום במקום ה-418 ברשימת 500 האלבומים הגדולים בכל הזמנים המחודשת.

== רשימת השירים ==

==קישורים חיצוניים==

== הערות שוליים ==

קטגוריה:אלבומי 1985
קטגוריה:אלבומי דייר סטרייטס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה הבריטית
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:אלבומי יהלום בצרפת
קטגוריה:אלבומי יהלום בקנדה
שגיב פרידמן

שגיב פרידמן (נולד ב-6 ביוני 1971) הוא תסריטאי, שחקן וסטנדאפיסט ישראלי.

==ביוגרפיה==
פרידמן גדל ברמת גן לאב רופא אף אוזן גרון ממוצא פולני. למד בתיכון בליך בעיר במגמת ביולוגיה. הוא בוגר לימודי תואר ראשון במשפטים והוכשר כעורך דין אך לא עסק במקצוע.

ב-1996 סיים לימודי תואר שני בקולנוע בפקולטה לקולנוע באוניברסיטת תל אביב. לאחר סיום לימודיו, החל להופיע במועדוני סטנד-אפ בתל אביב ובהם ה"קאמל קומדי קלאב".

את פרסומו החל בטלוויזיה בשנת 2006 במופע ההתרמה "יומטוב", ולאחר מכן נכנס לדמות הכלב בתוכנית "הרצועה" ששודרה בערוץ "ביפ". כתב לתוכניות "זהו זה!", "לילה גוב", "יצפאן", "שמש" (בה גם השתתף בתפקיד אורח), ו"אחורי החדשות" עם יאיר ניצני בערוץ 10, בה השתתף גם ככתב שטח (2003).

בשנת 2006 הופיע בתוכנית "פקקים" בערוץ הספורט.

בשנת 2008 השתתף במספר פרקים בעונה הראשונה של התוכנית "צחוק מעבודה".

בשנת 2012 החל פרידמן להשתתף בתוכנית "מחוץ לחוק" לצידם של רועי לוי, יוסי גבני, שאולי בדישי, יונתן ברק ולוסי אהריש. התוכנית שודרה בערוץ "קומדי סנטרל" וכן בערוץ 10.

בשנת 2016 כתב והגיש בתוכנית "עוד כותרות" עם איל קיציס ב"קשת", ערוץ 2.

ב-30 במרץ 2017 עלתה בבתי הקולנוע הקומדיה "מסע הטבעת" אותה כתב.

החל מ-2020 נמנה בין הכותבים לתוכנית "זהו זה!", שעלתה מחדש בשנה זו.

פרידמן אב לבן, מתגורר ברמת גן.

==קישורים חיצוניים==

* 

* [https://www.standupist.co.il/tag/sagiv-friedman/ שגיב פרידמן באתר הסטנד אפ הישראלי]
* 
* 
* [http://1062fm.co.il/he/?p=22627 שגיב פרידמן מתראיין בפודקאסט "מאחורי כל צחוק"], מגיש: אלדד שטרית, 11 ביוני 2018
*, 29 ביוני 2024

קטגוריה:בדרנים ישראלים
קטגוריה:סטנדאפיסטים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1971
נחל שקמה

שרידי גשר רכבת מעל לנחל פורה, 1/08
נַחַל שִׁקְמָה (בערבית: ואדי אל-חַסִי), הוא נחל אכזב בדרום שפלת יהודה העובר דרך מישור החוף הדרומי ונשפך לים התיכון. אורכו של הנחל כ-60 ק"מ ושטח אגן הניקוז שלו כ-750 קמ"ר.

==גאוגרפיה==
ראשיתו של הנחל בגבעות להב ממזרח לקיבוץ דביר. הנחל זורם לכיוון צפון מערב בין גבעות פורה לגבעות רוחמה, עד לתל חסי שם נשפך אליו נחל אדוריים, והנחל פונה מערבה וזורם בעמק נחל שקמה, חוצה את אזור רכסי הכורכר גברעם-נירעם, וסמוך לאור הנר פונה שוב לצפון מערב, מקבל את נחל חנון צפונית–מזרחית לנתיב העשרה, ונשפך לים התיכון מערבית לקיבוץ זיקים. בפועל, נאגרים מי השיטפונות הזורמים בנחל במאגר שקמה מדרום לזיקים, ורק עודפיהם זורמים לים.

הנחל עובר בסמוך ליישובים דבירה, תלמים, אור הנר, ארז, נתיב העשרה וזיקים. אתרים נוספים הסמוכים לנחל הם תל מלחה, באר שקמה, תל נגילה, תל חסי, ותל שקף.

== מסלולי טיול ==
מקיבוץ דביר ועד סמוך למחלף קמה עובר בצמוד לנחל קטע משביל ישראל.

דרך נוף נחל שקמה מתאימה לתנועה ברגל וברכב. על אף שמה, ברובה אינה עוברת בסמוך לנחל. זוהי דרך עפר היוצאת משמורת פורה, עוברת ליד מאגר פורה, הגשר הטורקי מעל נחל פורה (יובל של נחל שקמה), תל נגילה וחורבת מרשן. כקילומטר וחצי מערבית לחורבת מרשן הדרך נצמדת לערוץ נחל שקמה עמו היא ממשיכה עד לקיבוץ אור הנר. הדרך מתחברת שוב לתוואי הנחל בחציית כביש 34, חוצה בסמוך לנחל את כביש 4 ומסתיימת ליד קיבוץ כרמיה. הדרך מסומנת במפות בכחול ובשטח באמצעות עמודונים.

==היסטוריה==
בשנת 1863, ביקר חוקר ארץ ישראל ויקטור גרן באזור, תיעד את השרידים העתיקים באזור, ואת חציית נחל שקמה (לו הוא קרא "נהר אריביה" כשם הכפר הערבי הרביא שהיה ממוקם בשפך הנחל). גרן כתב:.

ב-19 בדצמבר 1966 נספו שני חיילי צה"ל כאשר משאית צבאית נסחפה בעת שיטפון בנחל. זרם השיטפון הוערך ב-500 קוב בשנייה. כתב העיתון דבר תיאר:.

בסוף שנת 1978 התגלה גז טבעי בקידוח שבוצע באזור הנחל, אחר כך בוצעו שני קידוחים נוספים בהם לא נמצא גז והפרויקט הוכרז כלא כלכלי.

== קישורים חיצוניים ==

* [https://www.mshikma.co.il/ אתר מרחב שקמה]
* [http://shvilim.co.il/Tracks/נחל-שקמה-ושמורת-פורה/ מסלול טיול לאורך נחל שקמה ושמורת פורה] - מתוך האתר "שבילים"
* 
* 
* 
* https://www.gov.il/BlobFolder/reports/torrential_rain1/he/water-sources-status_floods_shiqma-2012-2013.pdf

==הערות שוליים==

שקמה
שקמה
קטגוריה:שביל ישראל
שקמה
קו תחתון

קו תחתון או " _ " הוא סימן המופיע במקלדת המחשב ובמכונות כתיבה.

==מקור הסימן==
מקורו של הסימן בתקופה שבה כתבו במכונות כתיבה. על מנת ליצור קו תחתון מתחת למילה נדרש היה לכתוב את המילה, לחזור אחורה ולכתוב את הסימן "_" תחת האותיות שנכתבו.

==שימושים==
הקו התחתון משמש לצורך כתובת אינטרנט וכתובות דואר אלקטרוני, וכן בכתיבת שמות קובצי מחשב, על מנת לאפשר כתיבת שמות דומים אך לא זהים. לעיתים הקו התחתון מחליף את סימן המרווח, כאשר אין אפשרות להשתמש בו (כמו בכתובת דוא"ל, לדוגמה).
שימוש נוסף הוא בעת יצירת טפסים שבהם רוצים להשאיר אזור להשלמה, לדוגמה:

שם משפחה: ____________ שם פרטי: ____________. 

בטקסט אלקטרוני ללא עיצוב, למשל בהודעות דואר אלקטרוני, הקו התחתון משמש לסימון קו מתחת לטקסט מסוים:
:<tt>_כך למשל_</tt>

==קישורים חיצוניים==

קטגוריה:סימני כתב
מודיעין עסקי

מודיעין עסקי הוא איסוף וניתוח של מידע על השוק שבו פועל תאגיד מסוים, כבסיס לקבלת החלטות עסקיות. בפרט כולל המודיעין העסקי איסוף מידע על מוצרים ותהליכי עבודה של מתחרים וכן מציאת דפוסי התנהגות במידע שנאסף. <BR>

==מודיעין תחרותי==
השיטות המשמשות במודיעין עסקי דומות ביסודן לאלה המשמשות במודיעין צבאי. הן מבוססות על איסוף מידע, ניתוח המידע והכוונת הפעילות העסקית בהתאם. איסוף המידע על היריבים העסקיים, מתחלק על פי רוב לאיסוף לגיטימי, ולאיסוף שאינו לגיטימי והגובל לעיתים בפלילים.

שיטות האיסוף הלגיטימיות כוללות מעקב אחרי הפרסומים הפומביים של היריב העסקי והפרסומים אודותיו, ניתוח פעילותו העסקית, איתור קהלי המטרה שלו, קמפיין גיוס עובדים שלו, הודעות בעיתונות, הודעות לבורסה וכדומה. בעולם התעשייתי נוהגים לבדוק ולבחון את המוצר המתחרה בשיטות של הנדסה הפוכה (Reverse Engineering), קרי פירוק המוצר המושלם לגורמיו וניסיון להכיר את מרכיביו הבסיסיים יותר, לרבות הבנה של התהליכים ההנדסיים שעמדו ביסוד יצורו והכנתו.

הכלים הלגיטימיים מבוססים על כלי מידענות מאחר שהם מתמקדים בידע גלוי ולגיטימי. ידע זה מתמקד בדרך כלל במה שכבר אירע ובכך מקשה על יצירת יתרון תחרותי בין מתחרים העושים שימוש באותם פתרונות. עובדה זו האיצה פיתוח של מתודולוגיות כדוגמת מודיעין אנושי בעולם העסקי, העומדות בכללים אתיים מחמירים.
 
לצד בדיקה ובירור לגיטימיים של מהלכי החברות המתחרות, כולל המודיעין העסקי פעילות של ריגול תעשייתי, בשיטות הדומות לאלה הנהוגות במערכות איסוף מודיעין צבאיות. הפעלת שיטות כאלה במסגרת אזרחית - מהווה על פי רוב שיטות המשפט המודרניות עבירה פלילית.

==בינה עסקית (BI)==
בינה עסקית היא התחום המשמש לניתוח מידע שנאסף על מנת למצוא בו דפוסים שיסייעו בקבלת החלטות ניהוליות. בינה עסקית עוסקת בניתוח מידע שכבר קיים בידי הארגון ולא באיסופו. כמו כן BI אינו מתמקד באיומים קיימים, אלא בהשגת יתרון יחסי וכולל שיטות מגוונות למחקר הנתונים. אחת השיטות המרכזיות במודיעין עסקי, והבסיס של BI לשימושי מידע ארגוני, היא כריית מידע או כריית נתונים (Data mining).

==דרכי איסוף המידע==
כיום, לאור המידע האינסופי הקיים ברשת, מקובל בצוותי המודיעין העסקי לאסוף את המידע בצורה אוטומטית. לטובת האיסוף פותחו כלים לניטור מקורות ברשת, בדגש על אתרי אינטרנט ופרופילים ברשתות חברתיות וניתוח המידע הנאסף על ידי צוותי אנליסטים במחלקות המודיעין העסקי על מנת לספק דו"חות ליחידות העסקיות של הארגון.

==ראו גם==
* KPI
* מחקר שוק

==לקריאה נוספת==
* לאונרד מ' פולד, מודיעין בעולם העסקים - איך למנוע מן המתחרים להפתיע אתכם, הוצאת מטר, 2007.

==קישורים חיצוניים==
* 
* [http://www.maot.co.il/lex1/glossary/g_1439.asp מודיעין תחרותי], באתר "מעות"

==הערות שוליים==

*
קטגוריה:מידע
קטגוריה:כריית מידע
קטגוריה:תחרות (כלכלה)
אבצן

אִבְצָן מבית לחם היה השופט התשיעי ששפט את ישראל בתקופת השופטים.

אבצן מוזכר בתנ"ך רק במקום אחד, בשלושה פסוקים בלבד:

אבצן מזוהה עם העיר "בית לחם", בה חי ונקבר, אבל זיהויו של אתר זה שנוי במחלוקת. הזיהוי המקובל הוא עם בית לחם יהודה, היא אֶפְרָתָה, עיר גדולה ומוכרת המוזכרת בתנ"ך פעמים רבות; לפי זיהוי זה, אבצן היה בן לשבט יהודה. לעומת זאת, יש חוקרים המזהים את עירו של אבצן דווקא עם בית לחם הגלילית, המשוייכת לשבט זבולון.

לפי הכתוב, היו לו שלושים בנים ושלושים בנות, ואת כולם חיתן עם בני זוג משבטים אחרים. הדבר מעיד על כך שאבצן האמין שכשופט עליו להיות המנהיג של כל עם ישראל, ולא רק של השבט שלו, ולכן פעל כדי ליצור קשרים עם שבטים אחרים.

==אבצן בתלמוד ובמדרש==
האמורא רבה בר רב הונא מזהה את אבצן עם בעז ממגילת רות. זיהוי זה נעשה על סמך העובדה שגם בעז התגורר בעיר בית לחם בתקופת השופטים, ועל פי התנהגותו המנהיגותית של בעז, היאה לשופט.

התלמוד מוסיף שאבצן עשה משתאות גדולים לכבוד חתונות ילדיו ולא הזמין אליהם את מנוח, משום שהניח שהוא לעולם לא יזמין אותו לשמחות, שכן אשתו הייתה עקרה; על כך נענש במות שישים ילדיו בחייו. לאחר מכן נשא את רות והוליד ממנה את עובד, "חד דמשיתין זריז" (אחד זריז משישים), שלימים היה סבו של דוד המלך.

רש"י מזכיר את אבצן בפירושו לתנ"ך:

== הערות שוליים ==

קטגוריה:שופטים בתנ"ך
אדמונד קירבי סמית'

אדמונד קירבי סמית (באנגלית: Edmund Kirby Smith; 16 במאי 1824 – 28 במרץ 1893) היה גנרל בצבא הקונפדרציה במהלך מלחמת האזרחים של ארצות הברית. נודע בעיקר עקב מנהיגותו ופיקודו על החזית הטרנס מיסיסיפית לאחר מפלת הקונפדרציה במצור על ויקסבורג. כמו כן לחם סמית' במלחמת ארצות הברית–מקסיקו.

נולד בסיינט אוגוסטין שבפלורידה לעורך דין ולאשת מודיעין. למד באקדמיה הצבאית של ארצות הברית בווסט פוינט, ולאחר מכן החל את שירותו הצבאי.

==קישורים חיצוניים==

* 
* 

קטגוריה:גנרלים במלחמת האזרחים האמריקנית
קטגוריה:אנשי צבא הקונפדרציה
קטגוריה:פלורידה: אישים
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1824
קטגוריה:אמריקאים שנפטרו ב-1893
קומנדו (סרט)

קומנדו הוא סרט פעולה אמריקאי משנת 1985 שבויים בידי מארק .ל. לסטר בכיכובם של ארנולד שוורצנגר, ראי דאון צ'ונג, וורנון וולס ודן הדייה. הסרט נחשב לאחד מסרטי הפעולה המפורסמים ביותר בכל הזמנים. הסרט יצא לאקרנים ב-4 באוקטובר 1985. הסרט צולם בלוס אנג'לס, קליפורניה.

הסרט הועמד לפרס סאטורן על האפקטים, אבל בפרס זכה סרטו של ג'יימס קמרון "שובו של הנוסע השמיני" (הבמאי ששיתף פעולה עם שוורצנגר ב-1984). פסקול הסרט הולחן בידי ג'יימס הורנר. הסרט קיבל ביקורות מוצלחות והיה ללהיט מסחרי.

==תקציר העלילה==
ג'ון מייטריקס (ארנולד שוורצנגר) הוא לוטננט-קולונל בדימוס ששירת כלוחם ומפקד בכוח דלתא שחי חיים שלווים עם בתו ג'ני (אליסה מילאנו) עד שרודן עבר, המבקש לשוב ולשלוט ברפובליקה בה שלט בעבר (אל וורדה) חוטף את בתו כדי לגרום לו לסייע בהשתלטות על המדינה (זאת, אגב התנקשות בשליט הנוכחי). במאמץ להציל את בתו חומק מייטריקס מהמטוס שאמור היה להביאו לאל וורדה, לאחר שזה כבר המריא, ושב לרדוף אחר חוטפיה של הבת. בתום שלל קרבות עוצרי נשימה, הוא מצליח במשימתו, מחסל את חוטפי בתו, ומציל אותה ללא פגע, ומציל את הרפובליקה.

== צוות שחקנים ==
{| class="wikitable"
|-
!שם השחקן
!דמות
!הערה
|-
|ארנולד שוורצנגר
|ג'ון מטריקס
|פעיל כוח דלתא לשעבר אשר חברי היחידה שלו נרצחו בידי אריוס ואף אריוס חטף את בתו של ג'ון.
ג'ון הוא הגיבור הראשי של הסרט.
|-
|אליסה מילאנו
|ג'ני מטריקס
|בתו של ג'ון אשר נחטפה בידי אריוס, בנט ואנשיו
|-
|ראי דאון צ'ונג
|סינדי
|בחורה צעירה שעזרה לג'ון במהלך הסרט לדעת היכן בתו נמצאת
|-
|ג'יימס אולסון
|הגנרל פרנקלין קירבי
|מפקדו לשעבר של ג'ון אשר הודיע לו על מותם של חברי היחידה של ג'ון
|-
|דייוויד פטריק קלי
|סאלי
|עוזר נאמן של אריוס ובנט אשר הוביל את ג'ון אל המטוס לאל וורדה אך נהרג בידי ג'ון לאחר שהשליך אותו מצוק גבוה מאוד
|-
|ביל דיוק
|קוק
|עוזר נוסף של אריוס ובנט אשר הגיע לבית מלון שחשב שסאלי נמצא שם אך סינדי התחזתה לשירות חדרים ואז שהוא נכנס הוא נאבק עם ג'ון מטריקס ונהרג על ידו.
|-
|דן הדייה
|אריוס
|דיקטטור אמריקאי-לטיני אכזרי וחסר רחמים אשר אחראי לחטיפת בתו של ג'ון על מנת לגרום לג'ון לטוס לאל וורדה כדי להתנקש בשליט הנוכחי ולהשיב את שליטתו באל וורדה.
אריוס הוא האנטגוניסט המשני הראשי של הסרט.
|-
|וורנון וולס
|בנט
|יד ימינו האישי והבכיר של אריוס, אשר היה שותפו של ג'ון ורוצה לנקום בו על כך שהוציא אותו מיחידת הקומנדו האמריקאית מכיוון שבנט נהנה מההרג יותר מדי.
בנט הוא האנטגוניסט הראשי האמיתי של הסרט.
|}

== ביקורות והכנסות ==
הביקורות היו מוצלחות, והצליח בקופות כאשר הכניס מעל ל-20 מיליון דולר והגיע לסכום של כ-57.5 מיליון דולר.

הסרט קיבל את דירוג הצפייה R (ליווי הורה או מבוגר חובה לילדים מתחת לגיל 17) מפי איגוד הסרטים האמריקני מפני שהסרט הכיל אלימות רבה.

== מוזיקה ==
את המוזיקה לסרט הלחין וכתב ג'יימס הורנר. אלבום הפסקול יצא לאור בידי Varèse Sarabande ב-2 בדצמבר 2003 לתקליטור CD והוגבל ל-3,000 עותקים. הורנר הלחין את הפסקול יחד עם שימוש של תופים מפלדה.

שיר הנקרא "We Fight for Love" הושמע במהלך הסרט ובוצע והוקלט בידי "תחנת הכוח" אך לא היה בפסקול הרשמי של הסרט.

==קישורים חיצוניים==

קטגוריה:סרטי 1985
קטגוריה:סרטי פוקס המאה ה-20
קטגוריה:סרטי פעולה אמריקאיים
קטגוריה:סרטי פולחן
פונקציה רקורסיבית

פונקציה רקורסיבית היא פונקציה מתת-קבוצה של המספרים הטבעיים לעצמם, הנחשבת, באופן אינטואיטיבי, כ"ניתנת לחישוב". בפרט, תורת החישוביות מראה כי הפונקציות הרקורסיביות הן בדיוק אותן פונקציות שניתנות לחישוב בידי מכונת טיורינג, הנחשבת (על פי תזת צ'רץ'-טיורינג) כמודל הכללי ביותר של חישוב סביר.

בדומה להגדרות השקולות של מכונות טיורינג, גם עבור פונקציות רקורסיביות קיימות מספר הגדרות שקולות. 

כדי לבנות את קבוצת הפונקציות הרקורסיביות יש קודם לבנות קבוצה כללית פחות - הפונקציות הפרימיטיביות.

==פונקציה רקורסיבית פרימיטיבית==


קבוצת הפונקציות הרקורסיביות הפרימיטיביות מוגדרת להיות הקבוצה המינימלית, <math>\ PR^{(k)}</math>, של פונקציות מ-<math>\N^k</math> למספרים הטבעיים, שמקיימת את התנאים הבאים:
*הפונקציה הקבועה 0 נמצאת ב-<math>\ PR^{(k)}</math>.
*פונקציות ההטלה לקואורדינטה מסוימת נמצאות ב-<math>\ PR^{(k)}</math>.
*פונקציית העוקב <math>\ f(n)=n+1</math> נמצאת ב-<math>\ PR^{(1)}</math>.
*הקבוצה סגורה תחת הרכבת פונקציות (במובן הרחב).
*הקבוצה סגורה תחת רקורסיה במובן הבא: <math>\ f \in PR^{(k)}</math> ו-<math>\ g \in PR^{(k+2)}</math> אז פונקציית הרקורסיה של f עם g היא הפונקציה h שמוגדרת על ידי:
: <math>\ h(0,x_1, \dots , x_k)=f(x_1, \dots , x_k)</math> 
: <math>\ h(n+1,x_1, \dots , x_k)=g(h(n, x_1, \dots , x_k) , n , x_1 \dots , x_k )</math>

הפונקציות הרקורסיביות הפרימיטיביות כוללות את כל הפונקציות האריתמטיות, ופונקציות רבות נוספות, אבל קיימות פונקציות שניתנות לחישוב על ידי אלגוריתם סביר שאינן פרימיטיביות (כמו פונקציית אקרמן), ולכן הגדרה זו לא עומדת בקריטריון של תזת צ'רץ'-טיורינג.

קיימות <math>\aleph _0</math> פונקציות רקורסיביות פרימיטיביות.

==פונקציה רקורסיבית==
הפונקציות הרקורסיביות מתקבלות מהפונקציות הרקורסיביות-פרימיטיביות על ידי הוספת אופרטור, שמכונה אופרטור <math>\mu</math> או אופרטור החיפוש. נסמן את קבוצת הפונקציות הרקורסיביות הפועלות על קלט בן k מספרים ב- <math>\ R^{(k)}</math>. אופרטור זה פועל על פונקציה רקורסיבית קיימת <math>\ f \in R^{(k+1)}</math>, ומחזיר את הפונקציה <math>\ \mu f (\in R^{(k)} )</math>, שעבור הקלט <math>\ (x_1, \dots , x_k)</math> מחזירה כפלט את ה-y המינימלי שעבורו מתקיים השוויון <math>\ f(y,x_1, \dots , x_n ) =0</math>. y כזה לא בהכרח קיים, ורק אם הוא קיים הפונקציה עוצרת על אותו קלט. פונקציות אלו הן פונקציות חלקיות, כלומר הן אינן מוגדרות על כל קלט ולפעמים אפילו על שום קלט. לדוגמה הפעלת אופרטור <math>\mu</math> על הפונקציה הפרימיטיביות-רקורסיבית הקבועה 1 תיצור בהכרח פונקציה שלא מוגדרת על שום מספר טבעי.

תוספת האופטור מגדילה בהרבה את החופש ביצירת הפונקציות ולפי תזת צ'רץ'-טיורינג- מספיקה כדי לבנות את כל האלגוריתמים הסבירים.

למעשה, ההבדל בין הפונקציות הרקורסיביות והפונקציות הרקורסיביות-פרימיטיביות הוא באפשרות של הפונקציה לא לעצור על קלט מסוים. הפונקציות הפרימיטיביות בהכרח עוצרות על כל קלט, ולכן הן מתאימות לקבוצת מכונות הטיורינג שתמיד עוצרות. לעומתן הפונקציות הרקורסיביות לא מוגבלות בתנאי הזה והן יכולות שלא לעצור על שום קלט. יש לציין שהתאמה הזו היא חד-כיוונית כלומר קיימת פונקציה רקורסיבית שאינה פרימיטיבית ועוצרת על כל קלט.

==ראו גם==
*רקורסיה
*מכונת טיורינג
*תזת צ'רץ'-טיורינג

==קישורים חיצוניים==
* 
* 
* 

קטגוריה:חישוביות
קטגוריה:רקורסיה
רקורסיבית

ru:Рекурсивная функция (теория вычислимости)#Частично рекурсивная функция
אריארי

אריארי הוא ההילך החוקי של מדגסקר. הוא החליף ב-1 בינואר 2005 את הפרנק המלגשי, שהיה המטבע הרשמי מאז הקמתה של המדינה. האריארי הוא המטבע היחידי בעולם לבד מהאוגויה של מאוריטניה שאינו מבוסס על יחידות עשרוניות: כל אריארי מורכב מחמישה איראימבילאנג'ה (ביחיד וברבים). השמות "אריארי" ו"איראימבילאנג'ה" מבוססים על מטבעות טרום-קולוניאליים.

==קישורים חיצוניים==

קטגוריה:מדגסקר: כלכלה
קטגוריה:מטבעות אפריקה
קטגוריה:מטבעות
קוף עכביש אדום-פנים

קוף עכביש אדום-הפנים (שם מדעי: Ateles paniscus) הוא מין בסוג קופי העכביש שוכן העצים המובהק וכמעט שאינו יורד אל הקרקע. קוף העכביש אדום-הפנים נפוץ ביערות גשם טרופים וסובטרופיים, מאזור מקסיקו ועד ברזיל.

== מאפיינים == 
אורך קוף העכביש אדום-הפנים הוא בין ארבעים לשישים סנטימטרים מבלי להחשיב את הזנב, שאורכו לבדו הוא בין 50 ל-80 סנטימטרים ומסייע לו להתלות על עצים ולעבור בין ענף לענף.

שמו ניתן לו משום זרועותיו הארוכות וזנבו הארוך אשר דומים במידת מה לרגלי העכביש. הזנב ארוך מן הגוף ובעל יכולת לפיתה, כך שהקוף מסוגל להיתלות באמצעותו על ענף, בעת שיתר גפיו עסוקים במלאכה אחרת. כתפיו גמישות מאוד ומאפשרות לו להניע בקלות יתרה את זרועותיו כשהוא עובר מענף לענף. הבהונות ברגליו והאגודלים בידיו אינם מותאמים לאחיזה. הוא מסוגל להלך על רגליו האחוריות ולקפוץ באמצעותן למרחק של עד עשרה מטר. גופו מוארך וגמיש ומכוסה פרוות שיער שחור. הפנים חסרות שיער וצבען חום-אדמדם. מעל למצח מזדקר השיער לפנים ומצל על העיניים. 

את כל מזונו, הכולל פירות, פרחים, חרקים, וביצי עופות הוא מוצא על העצים ובאדמה ואת המים הנקווים בין הענפים הוא אוסף בכפות ידיו ומגישם אל פיו.

משך ההריון של האם הוא כ-29 שבועות, ובכל הריון נולד ולד אחד בלבד.

קוף העכביש אדום-הפנים חי בקבוצות משפחתיות. לניקוי ההדדי תפקיד חשוב בחיזוק הקשר בין חברי הקבוצה. התקשורת ביניהם נעשית על ידי הבעות פנים, פתיחה וסגירה מהירה של השפתיים, תוך הוצאת לשון. הגור נצמד אל האם למשך תקופה ארוכה, בעודו לופת את חזהּ או רכוב על גבה.

==קישורים חיצוניים==

קוף עכביש אדום-פנים ב[[יער אגווזו, שמורת שישואאו-שיפרינה, ברזיל.]]
* [http://members.tripod.com/uakari/ateles_paniscus.html קוף עכביש אדום-הפנים] באתר theprimata

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:קופי עכביש
קטגוריה:סורינאם: יונקים
שיי גיבן

שיימוס (שיי) ג'ון ג'יימס גיבן (אירית: Séamus John James "Shay" Given; נולד ב-20 באפריל 1976) הוא כדורגלן עבר אירי ששיחק בעמדת השוער. משך שנים ארוכות היה שוערה של נבחרת אירלנד והוא השחקן בעל מספר ההופעות השני הגדול ביותר בה והשוער עם מירב ההופעות בה. כיום משמש כמאמן שוערים בקבוצת דרבי קאונטי.

== קריירה ==
לאחר שגדל בנוער של סלטיק עבר גיבן לבלקברן. בתקופתו שם זוהה על ידי המנג'ר פיטר ריד שהשאיל אותו לקבוצתו סנדרלנד. בסנדרלנד גילה גיבן יכולת טובה ולאחר שעזב חתם בשורות היריבה המקומית ניוקאסל יונייטד. במדי ה'מגפייז' הפך גיבן לשוער מפורסם בכל העולם ולאחד השוערים הטובים והיציבים בפרמייר ליג. בתחילת פברואר 2009 עבר גיבן לקבוצת מנצ'סטר סיטי, תמורת כ-8 מיליון ליש"ט ולאחר שנתיים במועדון עבר גיבן לאסטון וילה בסכום רכישה מוערך של 3.5 מיליון ליש"ט. ב-28 בנובמבר 2013 הושאל למידלסברג למשך שלושה חודשים עד סוף פברואר 2014.

ביולי 2015 חתם בסטוק סיטי לשנתיים. באפריל 2018 הודיע על פרישה מכדורגל.

=== נבחרת ===
גיבן השתתף ב-124 משחקים במדי נבחרת אירלנד, והיה השוער הראשון שלה במונדיאל 2002 וביורו 2012.

אחרי היורו פרש גיבן מנבחרת אירלנד, אך בינואר 2013 חזר בו. ב-29 ביולי 2016 הודיע על פרישה מהנבחרת.

==קישורים חיצוניים==

* 

קטגוריה:כדורגלנים אירים
קטגוריה:שוערי כדורגל אירים
קטגוריה:כדורגלני סלטיק
קטגוריה:כדורגלני בלקברן רוברס
קטגוריה:כדורגלני סווינדון טאון
קטגוריה:כדורגלני סנדרלנד
קטגוריה:כדורגלני ניוקאסל יונייטד
קטגוריה:כדורגלני מנצ'סטר סיטי
קטגוריה:כדורגלני אסטון וילה
קטגוריה:כדורגלני מידלסברו
קטגוריה:כדורגלני סטוק סיטי
קטגוריה:כדורגלני נבחרת אירלנד
קטגוריה:ספורטאים זרים בסקוטלנד
קטגוריה:ספורטאים אירים באנגליה
קטגוריה:כדורגלני מונדיאל 2002
קטגוריה:כדורגלני יורו 2012
קטגוריה:כדורגלני יורו 2016
קטגוריה:אירים שנולדו ב-1976
סוכנות חלל

גרמי שמים אחרים (בנוסף ליכולות המתוארות מתחת)}}

]]
סוכנות חלל היא גוף ממשלתי מטעם המדינה האחראי על מחקר החלל וניצולו. כמעט בכל המדינות שיש להן נוכחות בחלל קיימת סוכנות אזרחית כזאת (אחד החריגים לכך היא תוכנית החלל הסובייטית שנוהלה על ידי הצבא).

חלק מתפקידי סוכנות החלל הם:
*פיתוח המחקר בחלל.
*בניית חלליות ולוויינים.
*הכשרת טייסי חלל.
*הפחת התעניינות ציבורית בחלל.

סוכנויות החלל משתנות בגודלן בצורה משמעותית ממדינה למדינה בהתאם למשאביה הכספיים של המדינה ולשאיפותיה. כך למשל סוכנות החלל הישראלית מעסיקה אלפיים עובדים בעוד נאס"א (סוכנות החלל האמריקאית) מעסיקה עשרות אלפים.

במשך רוב שנות פיתוח החלל, היה החלל נחלתן הבלעדית של סוכנויות החלל השונות אולם בשנים האחרונות החלו אנשים פרטיים להצטרף לפיתוח החלל, למשל במסגרת קרן פרס X .

כיום, חברות מסחריות רבות בעיקר מתחום התקשורת משתמשות בחלל הלא רחוק מכדור הארץ לצורך שיגור לוויינים ותפעול עצמים במסלול. ואולם חברות מסחריות מתחומים שונים החלו להתעניין גם בחלל, חלקן מתוך הציפייה כי הביקוש לתיירות בחלל ילך ויגבר, אחרות כבר ראו פוטנציאל בכריית משאבים מהירח, והדוגמאות עוד רבות ומגוונות.

סוכנויות החלל הממשלתיות בעלות ניסיון רב בתחום החלל משתפות ידע עם החברות המסחריות כדי לחזק את הפיתוח האזרחי בתחום החלל. ישראל חתמה על הסכמים עם האיחוד האירופי להצטרפות לפרויקט גלילאו כדי לאפשר לחברות מקומיות להשתלב בפיתוח לוויני ניווט. הסכמים אלו צפויים לסייע בדחיפת התעשייה המקומית לכיוון חקר החלל בעזרת הידע שנצבר על ידי סוכנות החלל האירופאית כיוון שלסוכנות החלל הישראלית אין את הידע ולא התקציב לפתח יישומי חלל בכוחות עצמה.

==סוכנויות חלל חשובות==
* נאס"א - סוכנות החלל של ארצות הברית - NASA. 
* סוכנות החלל האירופית - ESA.
* מינהל החלל הסיני - CNSA. 
* תאגיד החלל רוסקוסמוס - סוכנות החלל הרוסית - Roscosmos.
* הארגון ההודי לחקר החלל - ISRO.
* הסוכנות היפנית לחקר החלל - JAXA.
* סוכנות החלל הקנדית - CSA. 
* סוכנות החלל הברזילאית - AEB.
* סוכנות החלל הנורווגית - NOSA.
* סוכנות החלל האיראנית - ISA.
* סוכנות החלל הלאומית של אוקראינה - SSAU. 
* סוכנות החלל הישראלית - סל"ה - ISA.

==קישורים חיצוניים==

*
אייזק דיזראלי

אייזק דיזראלי (באנגלית: Isaac D'Israeli; 11 במאי 1766 – 19 בינואר 1848) היה סופר, מלומד ואיש ספר יהודי-בריטי, נודע במסותיו ובקשריו עם אנשי ספר אחרים, ובהיותו אבי הסופר וראש הממשלה הבריטי בנג'מין דיזראלי.

== קורות חיים ==

אייזק דיזראלי נולד באנפילד מידלסקס באנגליה, ב-11 במאי 1776. אביו היה סוחר יהודי איטלקי בשם בנג'מין ד'יזראלי, שהיגר מוונציה (איטליה) 12 שנים קודם לכן. הוא קיבל חלק ניכר מחינוכו בליידן, וכבר בגיל 16 פתח בקריירה ספרותית.

תהילתו הגיעה לו מספרו Curiosities of Literature, אוסף של אנקדוטות על אישים ואירועים היסטוריים, ספרים מיוחדים, ותחביביהם של אוספי ספרים. הספר זכה לפופולריות ולתפוצה רחבה במאה ה-19, ופורסם במהדורות רבות, בכרך אחד או ארבעה. הספר עדיין מודפס כיום. ב-1828 יצא לאור בחמישה כרכים ספרו "חייו ושלטונו של צ'ארלס הראשון" (The Life and Reign of Charles I), שהציג התקדמות גדולה במחקר ובשיטות המחקר ההיסטוריות, ובעקבותיו הוענק לו תואר דוקטור לשם כבוד מטעם אוניברסיטת אוקספורד.

ב-1833 פורסם בקהילה היהודית הבריטית חיבור בעילום שם, שנכתב למעשה על ידיו. בחיבור, שניכרה בו השפעת הביבליוצנטריזם של החברה האנגליקנית הסובבת, תקף את היהדות הרבנית ואת התלמוד והילל את התורה שבכתב כביטוי היחיד של רצון האל. הוא הביע שם הערכה רבה לקראים, אותם "פרוטסטנטים יהודים שמרדו בעריצות הרבנים." הנטייה לנאו-קראות התבטאה לבסוף בהקמת בית-כנסת אשכנזי-ספרדי בלונדון ב-1840 שבוטל בו יום טוב שני של גלויות.

בשנת 1841 התעוור, וניתוח שעבר לא הצליח להחזיר את מאור עיניו. למרות עיוורונו המשיך לכתוב, ובעזרת בתו כתב את Amenities of Literature ("גינונים ספרותיים") וסיים עריכה נוספת של עבודתו על צ'ארלס הראשון. הוא מת בן 82 בביתו, פחות משנה לאחר מות אשתו, מריה באסבי דיזראלי, שלה היה נשוי יותר מארבעה עשורים וממנה נולדו לו חמשת ילדיו.

דיזראלי שינה את איות שמם של ילדיו מ"ד'יזראלי" ל"דיזראלי", ללא הגרש האופיינית לאיטלקית, על מנת שייראה פחות זר לעיניים בריטיות, והטביל אותם לנצרות, למרות שהוא עצמו לא הוטבל. פעולה זאת אפשרה לבנו בנג'מין דיזראלי להיבחר לפרלמנט הבריטי (ולימים גם לראש ממשלת בריטניה), שהיה חסום אז בפני יהודים.

==כתביו==

==קישורים חיצוניים==

* [http://www.gutenberg.org/author/Isaac+Disraeli יצירתו יצחק דיזראלי] בפרויקט גוטנברג
* 
* 

==הערות שוליים==

קטגוריה:סופרים יהודים בריטים
קטגוריה:עיוורים
קטגוריה:בריטים שנולדו ב-1766
קטגוריה:בריטים שנפטרו ב-1848